CELEX: 62011CA0329
Language: mt
Date: 2011-12-06 00:00:00
Title: Kawża C-329/11: Sentenza tal-Qorti tal-Ġustizzja (Awla Manja) tas- 6 ta’ Diċembru 2011 (talba għal deċiżjoni preliminari tal-Cour d’appel de Paris — Franza) — Alexandre Achughbabian vs Préfet du Val-de-Marne (Spazju ta’ libertà, ta’ sigurtà u ta’ ġustizzja — Direttiva 2008/115/KE — Standards u proċeduri komuni fil-qasam tar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment — Leġiżlazzjoni nazzjonali li, f’każ ta’ residenza illegali, tipprovdi piena ta’ priġunerija u multa)

4.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/12
            
         Sentenza tal-Qorti tal-Ġustizzja (Awla Manja) tas-6 ta’ Diċembru 2011 (talba għal deċiżjoni preliminari tal-Cour d’appel de Paris — Franza) — Alexandre Achughbabian vs Préfet du Val-de-Marne
   (Kawża C-329/11) (1)
   
   (Spazju ta’ libertà, ta’ sigurtà u ta’ ġustizzja - Direttiva 2008/115/KE - Standards u proċeduri komuni fil-qasam tar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment - Leġiżlazzjoni nazzjonali li, f’każ ta’ residenza illegali, tipprovdi piena ta’ priġunerija u multa)
   2012/C 32/20
   Lingwa tal-kawża: il-Franċiż
   
      Qorti tar-rinviju
   
   Cour d’appel de Paris
   
      Partijiet fil-kawża prinċipali
   
   
      Rikorrent: Alexandre Achughbabian
   
      Konvenut: Préfet du Val-de-Marne
   
      Suġġett
   
   Talba għal deċiżjoni preliminari — Cour d’appel de Paris — Interpretazzjoni tad-Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (ĠU L 348, p. 98) — Konformità ta’ leġiżlazzjoni nazzjonali li tipprevedi l-impożizzjoni ta’ piena ta’ priġunerija għal ċittadin ta’ pajjiż terz biss minħabba l-irregolarità tad-dħul tiegħu jew tar-residenza tiegħu fit-territorju nazzjonali — Tqegħid f’detenzjoni għall-finijiet ta’ teħid lura lejn il-fruntiera — Possibbiltà ta’ irregolarità tal-kustodja
   
      Dispożittiv
   
   Id-Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment, għandha tiġi interpretata fis-sens li
   
               —
            
            
               tipprekludi leġiżlazzjoni ta’ Stat Membru li trażżan ir-residenza illegali permezz ta’ sanzjonijiet kriminali sa fejn din tippermetti l-priġunerija ta’ ċittadin ta’ pajjiż terz li, filwaqt li jkun irrisjeda illegalment fit-territorju tal-imsemmi Stat Membru u ma jkunx lest jitlaq volontarjament minn dan it-territorju, ma jkunx ġie suġġett għal miżuri restrittivi fis-sens tal-Artikolu 8 ta’ din id-direttiva u, fil-każ ta’ detenzjoni bil-ħsieb li tiġi ppreparata u mwettqa t-tneħħija tiegħu, ma jkunx laħaq l-iskadenza tat-tul massimu ta’ tali detenzjoni;
            
         
               —
            
            
               ma tipprekludix leġiżlazzjoni sa fejn tippermetti l-priġunerija ta’ ċittadin ta’ pajjiż terz li fir-rigward tiegħu ġiet applikata l-proċedura ta’ ritorn stabbilita mill-imsemmija direttiva u li jirrisjedi illegalment fl-imsemmi territorju mingħajr raġuni ġġustifikata għan-nuqqas ta’ ritorn tiegħu.
            
         
      (1)  ĠU C 298, 8.10.2011